《王子章以道院迎仙客书堂隐相儒为题以栖字金字为韵 其二》
明代·郑真

投老星星鬓发侵，经纶事业岂无心。半生独对孙康雪，万里终为傅说霖。

碧草窗前空日暮，紫薇垣底自春深。夜来有客欣相问，卖得文章几百金。

作者简介：浙江鄞县人，字千之。洪武四年举人。官广信教授。治经学长于《春秋》。与兄郑驹、弟郑凤并以文学擅名。尝取诸家格言，著为集传集说集论。有《荥阳外史集》等。